CELEX: 32020D2200
Language: lv
Date: 2020-12-17 00:00:00
Title: Komisijas Īstenošanas lēmums (ES) 2020/2200 (2020. gada 17. decembris), ar ko pagarina paziņojumu par atbalstu konkrētām Eiropas pilsoņu iniciatīvām vākšanas posmus saskaņā ar Eiropas Parlamenta un Padomes Regulu (ES) 2020/1042 (izziņots ar dokumenta numuru C(2020) 9226) (Autentisks ir tikai teksts angļu valodā)

23.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 434/56
               
            
         KOMISIJAS ĪSTENOŠANAS LĒMUMS (ES) 2020/2200
         (2020. gada 17. decembris),
         ar ko pagarina paziņojumu par atbalstu konkrētām Eiropas pilsoņu iniciatīvām vākšanas posmus saskaņā ar Eiropas Parlamenta un Padomes Regulu (ES) 2020/1042
         
            
               (izziņots ar dokumenta numuru C(2020) 9226)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2020/1042 (2020. gada 15. jūlijs), ar ko paredz pagaidu pasākumus attiecībā uz Regulā (ES) 2019/788 par Eiropas pilsoņu iniciatīvu paredzēto vākšanas, verificēšanas un izskatīšanas posmu termiņiem, ņemot vērā Covid-19 uzliesmojumu (1), un jo īpaši tās 2. panta 2. punktu,
         apspriedusies ar Eiropas pilsoņu iniciatīvas komiteju, kas izveidota ar Eiropas Parlamenta un Padomes Regulas (ES) 2019/788 (2) 22. pantu,
         tā kā:
         
                     (1)
                  
                  
                     Regulā (ES) 2020/1042 ir paredzēti pagaidu pasākumi, kuri attiecas uz Eiropas pilsoņu iniciatīvu un kuru mērķis ir risināt problēmas, ar ko pēc Pasaules Veselības organizācijas 2020. gada marta paziņojuma par to, ka Covid-19 uzliesmojums ir kļuvis par pasaules mēroga pandēmiju, saskārās pilsoņu iniciatīvu organizatori, valstu pārvaldes iestādes un Savienības iestādes. Nākamajos mēnešos pēc minētā paziņojuma dalībvalstis pieņēma ierobežojošus pasākumus ar mērķi apkarot sabiedrības veselības krīzi. To rezultātā sabiedriskā dzīve gandrīz visās dalībvalstīs apstājās. Tāpēc ar minēto regulu tika pagarināti daži Regulā (ES) 2019/788 noteiktie termiņi.
                  
               
                     (2)
                  
                  
                     Ar Regulu (ES) 2020/1042 ir arī piešķirtas pilnvaras Komisijai noteiktos apstākļos par vēl trim mēnešiem pagarināt vākšanas posmu tām iniciatīvām, attiecībā uz kurām vākšanas posms turpinās jauna Covid-19 uzliesmojuma laikā. Nosacījumi jebkādai turpmākai pagarināšanai ir līdzīgi tiem, kuru rezultātā tika noteikts sākotnējais pagarinājums pēc Covid-19 uzliesmojuma 2020. gada martā, proti, ka vismaz ceturtā daļa dalībvalstu vai vairākas dalībvalstis, kas pārstāv vairāk nekā 35 % Savienības iedzīvotāju, piemēro pasākumus, ar kuriem reaģē uz Covid-19 pandēmiju un kuri būtiski kavē organizatoru spēju vākt paziņojumus par atbalstu papīra formātā un informēt sabiedrību par viņu pašlaik notiekošajām iniciatīvām.
                  
               
                     (3)
                  
                  
                     Kopš Regulas (ES) 2020/1042 pieņemšanas 2020. gada jūlijā Komisija ir cieši uzraudzījusi situāciju dalībvalstīs. 2020. gada oktobrī Covid-19 izplatība visā Savienībā ievērojami pieauga, un tāpēc arvien lielākā skaitā dalībvalstu tika pastiprināti ierobežojošie pasākumi. 2020. gada oktobra beigās jau bija ieviesti ievērojami vairāk pasākumu, kas nolūkā apturēt vai palēnināt Covid-19 pārnesi ierobežo pilsoņu brīvu pārvietošanos dažādās dalībvalstīs.
                  
               
                     (4)
                  
                  
                     Pamatojoties uz pieejamo informāciju, Komisija ir secinājusi, ka nosacījumi vākšanas posmu turpmākai pagarināšanai bija izpildīti 2020. gada 1. novembrī. Minētajā datumā četras dalībvalstis bija paziņojušas, ka tās piemēro valsts pārvietošanās ierobežošanas pasākumus, kas liedz pilsoņiem vai būtiski ierobežo pilsoņu brīvību brīvi pārvietoties šo dalībvalstu teritorijā. Turklāt deviņas dalībvalstis bija paziņojušas, ka tās nepiemēro valsts pārvietošanās ierobežošanas pasākumus, bet gan savā valstī vai vismaz ievērojamā tās daļā piemēro pasākumus, kuriem ir līdzīga ierobežojoša ietekme uz sabiedrisko dzīvi. Minētie pasākumi arī būtiski ietekmē organizatoru spēju vākt paziņojumus par atbalstu papīra formātā un informēt sabiedrību par viņu pašlaik notiekošajām iniciatīvām. Šīs negatīvās sekas izriet no ierobežojošiem pasākumiem, kas ietver vietējus pārvietošanās ierobežošanas pasākumus, sabiedrisko vietu pieejamības ierobežojumus, veikalu, restorānu un bāru slēgšanu vai to darba laika ierobežojumus, stingrus kapacitātes ierobežojumus attiecībā uz publisku un privātu pulcēšanos un sanāksmēm un komandantstundu noteikšanu. Pamatojoties uz pašlaik pieejamo informāciju, minētie pasākumi vai ietekmes ziņā līdzīgi pasākumi, visticamāk, būs spēkā vismaz trīs mēnešus.
                  
               
                     (5)
                  
                  
                     Attiecīgās dalībvalstis pārstāv vismaz vienu ceturto daļu dalībvalstu un vairāk nekā 35 % Savienības iedzīvotāju.
                  
               
                     (6)
                  
                  
                     Minēto iemeslu dēļ var secināt, ka attiecībā uz iniciatīvām, kurām vākšanas posms turpinājās 2020. gada 1. novembrī, ir izpildīti nosacījumi vākšanas posma pagarinājuma piešķiršanai. Tāpēc minētie vākšanas posmi būtu jāpagarina par trim mēnešiem.
                  
               
                     (7)
                  
                  
                     Iniciatīvām, attiecībā uz kurām vākšanas posms sākās laikā no 2020. gada 1. novembra līdz šā lēmuma pieņemšanas datumam, vākšanas posms būtu jāpagarina līdz 2022. gada 1. februārim.
                  
               
                     (8)
                  
                  
                     Iniciatīvām, attiecībā uz kurām vākšanas posms beidzās laikā no 2020. gada 1. novembra līdz šā lēmuma pieņemšanas datumam, šis lēmums būtu jāpiemēro ar atpakaļejošu spēku.
                  
               IR PIEŅĒMUSI ŠO LĒMUMU.
         
            1. pants
            
               1.   Ja paziņojumu par atbalstu Eiropas pilsoņu iniciatīvai (“iniciatīva”) vākšana turpinājās 2020. gada 1. novembrī, maksimālo vākšanas posmu attiecībā uz minēto iniciatīvu pagarina par trim mēnešiem.
            
            
               2.   Ja paziņojumu par atbalstu kādai iniciatīvai vākšana sākās laikā no 2020. gada 1. novembra līdz 2020. gada 17. decembrim, vākšanas posmu attiecībā uz minēto iniciatīvu pagarina līdz 2022. gada 1. februārim.
            
         
         
            2. pants
            Vākšanas posmu jaunie beigu datumi attiecībā uz norādītajām iniciatīvām ir šādi:
            
                        —
                     
                     
                        iniciatīva “Ātrs, taisnīgs un efektīvs risinājums klimata pārmaiņām”: 2021. gada 6. februāris,
                     
                  
                        —
                     
                     
                        iniciatīva “Kohēzijas politika reģionu vienlīdzībai un reģionālo kultūru ilgtspējai”: 2021. gada 7. februāris,
                     
                  
                        —
                     
                     
                        iniciatīva “Aviācijas degvielas nodokļa atbrīvojuma izbeigšana Eiropā”: 2021. gada 10. februāris,
                     
                  
                        —
                     
                     
                        iniciatīva “Oglekļa cenas noteikšana cīņā pret klimata pārmaiņām”: 2021. gada 22. aprīlis,
                     
                  
                        —
                     
                     
                        iniciatīva “Audzējiet zinātnisko progresu: kultūraugi ir svarīgi!”: 2021. gada 25. aprīlis,
                     
                  
                        —
                     
                     
                        iniciatīva “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa”: 2021. gada 12. jūnijs,
                     
                  
                        —
                     
                     
                        iniciatīva “Pasākumi klimata ārkārtas situācijas jomā”: 2021. gada 23. jūnijs,
                     
                  
                        —
                     
                     
                        iniciatīva “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi”: 2021. gada 30. jūnijs,
                     
                  
                        —
                     
                     
                        iniciatīva “Pārtraukt haizivju spuru atdalīšanu – pārtraukt tirdzniecību”: 2021. gada 31. oktobris,
                     
                  
                        —
                     
                     
                        iniciatīva “VĒLĒTĀJI BEZ ROBEŽĀM. Pilnas politiskās tiesības ES pilsoņiem”: 2021. gada 11. decembris,
                     
                  
                        —
                     
                     
                        iniciatīva “Beznosacījumu pamatienākumu ieviešana visā ES”: 2021. gada 25. decembris,
                     
                  
                        —
                     
                     
                        iniciatīva “Libertà di condividere”: 2022. gada 1. februāris,
                     
                  
                        —
                     
                     
                        iniciatīva “Tiesības uz atveseļošanos”: 2022. gada 1. februāris.
                     
                  
         
            3. pants
            Šim lēmumam ir atpakaļejošs spēks attiecībā uz tām iniciatīvām, kurām vākšanas posms beidzās laikā no 2020. gada 1. novembra līdz šā lēmuma pieņemšanas dienai.
         
         
            4. pants
            Šis lēmums ir adresēts:
            
                        —
                     
                     
                        iniciatīvas “Ātrs, taisnīgs un efektīvs risinājums klimata pārmaiņām” organizatoru grupai,
                     
                  
                        —
                     
                     
                        iniciatīvas “Kohēzijas politika reģionu vienlīdzībai un reģionālo kultūru ilgtspējai” organizatoru grupai,
                     
                  
                        —
                     
                     
                        iniciatīvas “Aviācijas degvielas nodokļa atbrīvojuma izbeigšana Eiropā” organizatoru grupai,
                     
                  
                        —
                     
                     
                        iniciatīvas “Oglekļa cenas noteikšana cīņā pret klimata pārmaiņām” organizatoru grupai,
                     
                  
                        —
                     
                     
                        iniciatīvas “Audzējiet zinātnisko progresu: kultūraugi ir svarīgi!” organizatoru grupai,
                     
                  
                        —
                     
                     
                        iniciatīvas “Iznīdēt Eiropā korupciju pašā saknē, pārtraucot finansējumu valstīm, kurās tiesu sistēma joprojām ir neefektīva pēc noteiktā termiņa” organizatoru grupai,
                     
                  
                        —
                     
                     
                        iniciatīvas “Pasākumi klimata ārkārtas situācijas jomā” organizatoru grupai,
                     
                  
                        —
                     
                     
                        iniciatīvas “Glābiet bites un lauksaimniekus! Virzībā uz bitēm draudzīgu lauksaimniecību veselīgai videi” organizatoru grupai,
                     
                  
                        —
                     
                     
                        iniciatīvas “Pārtraukt haizivju spuru atdalīšanu – pārtraukt tirdzniecību” organizatoru grupai,
                     
                  
                        —
                     
                     
                        iniciatīvas “VĒLĒTĀJI BEZ ROBEŽĀM. Pilnas politiskās tiesības ES pilsoņiem” organizatoru grupai,
                     
                  
                        —
                     
                     
                        iniciatīvas “Beznosacījumu pamatienākumu ieviešana visā ES” organizatoru grupai,
                     
                  
                        —
                     
                     
                        iniciatīvas “Libertà di condividere” organizatoru grupai,
                     
                  
                        —
                     
                     
                        iniciatīvas “Tiesības uz atveseļošanos” organizatoru grupai.
                     
                  
         
            Briselē, 2020. gada 17. decembrī
            
               
                  Komisijas vārdā –
               
               
                  priekšsēdētājas vietniece
               
               Věra JOUROVÁ
            
         
         
            (1)  OV L 231, 17.7.2020., 7. lpp.
         
         
            (2)  Eiropas Parlamenta un Padomes Regula (ES) 2019/788 (2019. gada 17. aprīlis) par Eiropas pilsoņu iniciatīvu (OV L 130, 17.5.2019., 55. lpp.).